section_heading: Igračka karijera
paragraph_text: 4. prosinca 1909. osnovan je Le Club de Hockey Le Canadien, najstariji član NHL-a. Štoviše, klub je osam godina stariji od samog natjecanja. Les Canadiens pristupili su NHA-u, ligaškom „pretku” NHL-a, u prvoj godini natjecanja. Cattarinich je 5. siječnja 1910. nastupio na položaju vratara u prvoj službenoj klupskoj utakmici protiv gostujućih „Kraljeva srebra” iz ontarijskog Cobalta, premda nije bio iskusan na vratima. Utakmica je završila pobjedom domaćina od 7 : 6 nakon produžetka,<ref>[http://collections.banq.qc.ca/ark:/52327/767079 La Patrie, str. 2. — 7. siječnja 1910.] iako je nekoliko dana poslije poništena kako su dvije nove momčadi pristupile natjecanju. U sljedeće tri utakmice primio je još 23 pogotka pa trener-kapetan Jack Laviolette poziva Teddyja Groulxa na gol. Montréal je u prvoj sezoni ostvario dvije pobjede i deset poraza, završivši na posljednjem, sedmom mjestu uz razliku pogodaka 59 : 100.